Pierre Moscovici

Pierre Moscovici (født 1957) er en fransk sosialistisk politiker. Han var landets finansminister i Frankrike fra 2012 til 2014.Hollande's government for France  Han var fra  2014 til 2019 europakommissær i Juncker-kommisjonen.

Liv og virke
 Bakgrunn
Moscovici ble født inn i en intellektuell familie i Paris. Moren var psykoanalytiker av polsk-jødisk bakgrunn mens faren, Serge Moscovici, er en ledende sosialpsykolog av rumensk-jødisk bakgrunn. Han studerte ved Institut d'études politiques de Paris og senere ved École nationale d'administration (ENA) hvor en av hans lærere var Dominique Strauss-Kahn, som han fra da av fikk et nært forhold til.

Karriere
Moscovici var først medlem i kommunistorganisasjonen Ligue communiste révolutionnaire, men sluttet seg i 1984 til Parti socialiste.

Fra 1994 til 1997 var han medlem av Europaparlamentet. Deretter var han fra 1997 til 2002 minister for europeiske saker i Lionel Jospins regjering. Fra 2004 til 2007 var han igjen medlem av Europaparlamentet, før han ble innvalgt i den franske nasjonalforsamlingen i 2007 fra Doubs og satt der frem til utnevnelsen som finansminister. Han har også hatt verv på lokalt og regionalt nivå.

I opptakten til sosialistpartiets presidentnominasjon var Moscovici tidlig en sterk tilhenger av Dominique Strauss-Kahn, men da Strauss-Kahn ikke stilte på grunn av en arrestasjon i New York, vendte han sin støtte til François Hollande, og i selve presidentvalgkampen var han valgkampleder for Hollande.

Etter at Jean-Marc Ayrault dannet regjering 16. mai 2012 ble Moscovici først finansminister.[http://www.lemonde.fr/election-presidentielle-2012/article/2012/05/16/pierre-moscovici-rate-matignon-mais-recupere-bercy_1702313_1471069.html Meldung auf lemonde.fr 16. mai 2012, lest 16. mai 2012 Ved reorganiseringen etter parlamentsvalget i 2012 fortsatte han som finansminister til 2014, men porteføljen for utenrikshandelen gikk over til et eget departement under Nicole Bricq.

Den 10. september 2014 ble Moscovici kommissær for økonomi og valuta i EU-kommisjonen under Jean-Claude Juncker. Oppgavene ble slik definert at han dermed også fikk tilsynet med skatter og for tollunionen.NZZ 10. september 2014: Die neue EU-Kommission. Juncker setzt auf starke Stellvertreter

Politisk regnes han som moderat og Europa-orientert.

 Referanser 

 Eksterne lenker 



  The Economist, 29.juni 2000: Pierre Moscovici, France’s man for Europe
  Polique.net: Pierre Moscovici
  Den franske nasjonalforsamling: Pierre Moscovici 

Kategori:Franske politikere
Kategori:Personer fra Paris